Ko ia ka here nei te pito o te whenua ki te pito o te rangi. Ki te wāhi ngaro mō ngā manaakitanga ki runga i a tātou i tēnei rā. Tēnā koe te tuahine e Kiritapu nāu anō hoki tēnei huarahi mā tātou i tēnei rā i runga i te pire kua karangahia e whakanui nei i te kāhui o Matariki. Tēnā anō hoki koe. Nāu anō hoki tō tātou reo e karawhiua nei kia rongo nei ngā pakitara o tēnei Whare, ā, i te reo o te iwi taketake o tēnei whenua, arā ko te iwi Māori. 